
Návrh uznesenia
k Schváleniu podmienok obchodnej verejnej súťaže - Emmerova vila – kultúrno-vzdelávacie priestory
Mestské zastupiteľstvo mesta Trnava po prerokovaní:
Schvaľuje
vyhlásenie obchodnej verejnej súťaže o najvhodnejší návrh zmluvy o nájme časti nebytových priestorov o výmere 557,50 m2 (vstupný priestor – 23,70 m2, viacúčelová sála – 1. poschodie – 111,10 m2, nebytový priestor – 1. poschodie - 1.10 – 31,60 m2,  viacúčelová sála – 2. poschodie – 120,40 m2, klubovňa – 2. poschodie – 116,70 m2, kancelária – 10,50 m2, sociálne zariadenia (5x) – 47,10 m2,  skladové priestory (2x) – 12,10 m2, ostatné nebytové priestory – 84,30 m2) v objekte Emmerova vila, Ulica Strelecká, v katastrálnom území Trnava, okres Trnava, obec Trnava, zapísaného na liste vlastníctva č. 13890 a označeného ako stavba so súpisným číslom 257 – budova KALOKAGATIE na pozemku parc. č. C-KN 6378/8 – zastavaná plocha a nádvorie o výmere 522 m2, ktorej vlastníkom je Mesto Trnava, kde účelom predmetu nájmu môže byť prevádzka: (a) kultúrneho centra s rôznorodým programom, alebo (b) tanečnej školy a štúdia (napr. kurzy klasického, moderného alebo súčasného tanca), alebo (c) výtvarnej školy a ateliéru (napr. tvorivé dielne, kurzy, maľby, grafiky, keramiky), alebo (d) divadelnej akadémie a umeleckého súboru (napr. skúšobne, menšie inscenačné priestory), alebo e) hudobného a performatívneho projektu (napr. komorné koncerty, kolektívne formy – súbory, orchestre) od 1.9.2026 na dobu neurčitú.
Schvaľuje
podmienky obchodnej verejnej súťaže v zmysle prerokovávaného materiálu č. 5.6, ktoré sú prílohou tohto materiálu
Termín: 28.2.2026

Dôvodová správa
Príspevková organizácia Príspevková organizácia Zaži v Trnave – Mestské kultúrne stredisko, so sídlom Hlavná 1, 917 71 Trnava, IČO: 53740408 je správcom objektu Emmerova vila, Strelecká ulica, Trnava (ďalej len ako „Objekt“).
Predmetný objekt je v súčasnosti predmetom komplexnej rekonštrukcie.
Účelom nájmu môže byť prevádzka: (a) kultúrneho centra s rôznorodým programom, alebo (b) tanečnej školy a štúdia (napr. kurzy klasického, moderného alebo súčasného tanca), alebo (c) výtvarnej školy a ateliéru (napr. tvorivé dielne, kurzy, maľby, grafiky, keramiky), alebo (d) divadelnej akadémie a umeleckého súboru (napr. skúšobne, menšie inscenačné priestory), alebo e) hudobného a performatívneho projektu (napr. komorné koncerty, kolektívne formy – súbory, orchestre)
Materiál bol prerokovaný Majetkovou komisiou Mestského zastupiteľstva mesta Trnava, konanej dňa 20.1.2026, s odporučením schváliť ho v tomto znení, za podmienky zapracovania pripomienok odboru právneho. 
Zaži v Trnave – Mestské kultúrne stredisko predkladá tento návrh podmienok obchodnej verejnej súťaže o najvhodnejší návrh nájomnej zmluvy v tomto Objekte v predloženom znení.

